text: ডেভিড ওলাতুকুনকো আলাবা (; জন্ম: ২৪ জুন ১৯৯২) হলেন একজন অস্ট্রীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখ এবং অস্ট্রিয়া জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও একজন বহুমুখী খেলোয়াড় হিসেবে তিনি মাঝেমধ্যে বাম পার্শ্বীয় রক্ষণভাগের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলে থাকেন।
  
  ২০০১–০২ মৌসুমে, অস্ট্রীয় ফুটবল ক্লাব  এসভি আসপের্নের যুব পর্যায়ের হয়ে খেলার মাধ্যমে আলাবা ফুটবল জগতে প্রবেশ করেন এবং পরবর্তীতে অস্ট্রিয়া ভিয়েনা এবং বায়ার্ন মিউনিখের হয়ে খেলার মাধ্যমে ফুটবল খেলায় বিকশিত হয়েছেন। ২০০৭–০৮ মৌসুমে, অস্ট্রিয়া ভিয়েনা ২ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অস্ট্রিয়া ভিয়েনা ২-এর হয়ে ২ মৌসুম খেলার পর, তিনি বায়ার্ন মিউনিখ ২-এ যোগদান করেন, যেখানে তিনি ২ মৌসুমে ৩৩ ম্যাচে মাত্র ১টি গোল করেছেন। তবে ২০০৯–১০ মৌসুমেই তিনি বায়ার্ন মিউনিখের মূল দলে যোগদান করেন, যেখানে তিনি দুইটি উয়েফা চ্যাম্পিয়নস লীগ শিরোপা জয়লাভ করেছেন। মাঝে তিনি ২০১০–১১ মৌসুমে, এক মৌসুমের জন্য ধারে ১৮৯৯ হফেনহাইমের হয়ে খেলেছেন, যেখানে তিনি ১৭ ম্যাচে ২টি গোল করেছেন।
  
  ২ বছর যাবত অস্ট্রিয়ার বয়সভিত্তিক দলের হয়ে খেলার পর, ২০০৯ সালে, আলাবা অস্ট্রিয়ার হয়ে আন্তর্জাতিক পর্যায়ে অভিষেক করেছেন, যেখানে তিনি এপর্যন্ত ৭০-এর অধিক ম্যাচে ১০-এর অধিক গোল করেছেন। তিনি অস্ট্রিয়ার হয়ে ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
  
  ব্যক্তিগতভাবে, আলাবা বেশ কিছু পুরস্কার জয়লাভ করেছেন, যার মধ্যে ২০১০-এর দশকে ৬ বার বর্ষসেরা অস্ট্রীয় ফুটবলার এবং ২ বার বর্ষসেরা অস্ট্রীয় ক্রীড়াবিদের পুরস্কার জয় অন্যতম। দলগতভাবে, খেলোয়াড় হিসেবে আলাবা এপর্যন্ত ২৩টি শিরোপা জয়লাভ করেছেন, যার মধ্যে সবগুলো তিনি বায়ার্ন মিউনিখের হয়ে জয়লাভ করেছেন।
  
  পরিসংখ্যান
  
  ক্লাব
  
  তথ্যসূত্র
  
  বহিঃসংযোগ
   
   
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯২-এ জন্ম
  বিষয়শ্রেণী:ভিয়েনার ব্যক্তি
  বিষয়শ্রেণী:ফুটবল ডিফেন্ডার
  বিষয়শ্রেণী:ফুটবল ফুলব্যাক
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:৩. লিগা খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
  বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
  বিষয়শ্রেণী:টিএসজি ১৮৯৯ হফেনহাইমের খেলোয়াড়
  বিষয়শ্রেণী:২০১৬ উয়েফা ইউরোর খেলোয়াড়
  বিষয়শ্রেণী:উয়েফা চ্যাম্পিয়নস লীগ বিজয়ী খেলোয়াড়
  বিষয়শ্রেণী:জার্মানিতে প্রবাসী ফুটবলার
title: ডেভিড আলাবা